**פיתוח אפליקציה לטלפון הסלולארי של סוויגי – the Simon Wiesenthal Genealogy Geolocation Initiative הוייז של הגנאלוגיה של נרצחי השואה**

**חזון:**

תארו לעצמכם שניתן להגיע למקום מסוים ולראות את בתיהם של היהודים טרם שילוחם למחנות ההשמדה? נוכל לעמוד לפני בתיהם בעיניים מושפלות ולהרימן אל על ולשאול מי התגורר בבית זה? האם התגוררו כאן לבד? עם זרים? עם בני משפחתם? נוכל להגיע בלחיצת כפתור אל אילן היוחסין שלהם ולראות אולי הייתה להם משפחה ששרדה את השואה או מהי המורשת המשפחתית שלהם. ובעת לחיצת כפתור נוכל להדליק נר זכרון ע"ש צייד הנאצים שמעון ויזנטל לזכרם עם תמונתם, קישור לאילן המשפחתי שלהם ולביוגרפיה שלהם, ועוד. כך נוכל לזכור ולהנציח בדרך שלנו.

**חומר רקע:**

במשך כעשרים שנה פיתחנו את סוויגי ([Simon Wiesenthal Genealogy Geolocation Innovation](https://simonwiesenthal-galicia-ai.com/swiggi/index.php)) - טכנולוגיה המאפשרת איתור בתים בהם התגוררו אנשים, יהודים ולא יהודים, במאה ה- 19 ובמאה ה- 20. המיזם קרוי ע"ש סבי שמעון ויזנטל, צייד הנאצים אשר הקדיש את חייו לאיתור נאצים ועוזריהם ולהבאתם לדין (1908-2005) .

הבתים מן המאה ה- 19 מצוינים על מפות גוגל של המאה ה 21 ומאפשרים למשתמש לבקר פיזית או וירטואלית בבית בעל עניין עבורם. אלו יכולים להיות בתים של קרובי משפחתם או בתים באיזור גיאוגרפי בהם יש להם עניין.

בכל בית, אנחנו מציגים את כל דייריו על פי המידע המצוי בידינו (תעודות לידה, נישואין, פטירה, משלמי מיסים ומצביעים). מידע זה תמיד כולל כתובת מדויקת (מספר בית בעיירה גליציאנית באוקראינה של היום או רחוב ומספר בית בערים). עבור חלק מן הדיירים יש לנו קישור לעץ המשפחה של אותו אדם. במידה והדייר נרצח בשואה, אנחנו מנציחים את זכרו עם [דף הנצחה ע"ש שמעון ויזנטל](https://simonwiesenthal-galicia-ai.com/swiggi/edu-intro.php).

עבור קורבנות שואה מן הערים וינה ומכל הולנד, אנחנו גם פיתחנו מפות שילוחים[Simon Wiesenthal Holocaust Deportation Maps](https://simonwiesenthal-galicia-ai.com/swiggi/intro_dep.php) אשר מראים לאילו מחנות ואתרי הריגה נשלחו היהודים. בכל מקום אליו נשלחו היהודים להשמדתם, ניתן לראות את שמותיהם ומידע נוסף אודותם. לעתים יש לנו אילן יוחסין של האדם הנרצח מתוך אמונה שלכל אדם יש משפחה. בנוסף עבור חלק מן הנרצחים פיתחנו דפי הנצחה אישיים, אשר לעתים מחוברים גם למקום מגוריהם דרך סוויגי.

סוויגי, דפי ההנצחה, מפות השילוחים זמינים דרך אתר האינטרנט שלנו. מעבר לגישה של משתמשים לסוויגי, אנחנו מפתחים גם סיורי הנצחה פיזיים או וירטואליים וכן תוכניות חינוכיות. דוגמאות ניתן למצוא כאן: [https://simonwiesenthal-galicia-ai.com/swiggi/research.ph](https://simonwiesenthal-galicia-ai.com/swiggi/research.php)p

**האפלקיציה סוויגי – עכשיו גם בטלפון הנייד:**

במטרה להנגיש את סוויטת התוכנות שלנו למשתמש בצורה ידידותית, אנחנו מעוניינים לפתח אפליקציה לטלפון נייד Apple) ו (Android -ומציעים לסטודנטים מצטיינים לקחת חלק במאמץ פיתוחי זה. יצוין שהקניין הרוחני שייך לסוויגי וכי האפליקציה תפנה למקורות המידע שלנו ואולי בעתיד גם למקורות מידע נוספים אשר לא נמצאים פיזית ברשותנו.

השמיים הם הגבול בפרויקט חשוב זה. עם פיתוח היישום לטלפון הנייד יוכלו אנשים בכל העולם לבקר פיזית או וירטואלית בבתים של קרובי משפחתם, לחקור את הדמוגרפיה של היהודים לפני ובמהלך השואה, להנציח נרצחים ולהעביר מידע חשוב לדורות הבאים.

**מידע נוסף:**

למי שמתעניין:

תיאור הפרויקט ברבע שעה <https://youtu.be/bGu2FkmTeeY>

ראיון עם ליאת רגב ב"כאן 11": <https://youtu.be/jnQ9nFAlhn8>

לפרטים נוספים ניתן לפנות אלי.

בברכה,

רחלי